Hyd Internet 314 Views bumper offer for airtel customers
AIRTEL
ఢిల్లీ: దేశీయ టెలీకాం రంగంలో రిల‌య‌న్స్‌కు చెందిన జియో తెచ్చిన విప్లవాత్మ‌క మార్పుల వల్ల ఇత‌ర టెలికాం సంస్థ‌లు త‌మ ఉనికిని
క‌పాడుకొనుట‌కు నానా తంటాలు ప‌డుతున్నాయి. ముఖ్యంగా జియో ఎఫెక్ట్‌ నుంచి తమ కస్టమర్లకు కాపాడుకునే ప్రయత్నం చేస్తున్నాయి. ఇందులో భాగంగానే జియోకు దీటుగా డేటా ఆఫర్లు ప్రకటిస్తున్నాయి. తాజాగా ప్రముఖ టెలికాం సంస్థ ఎయిర్‌టెల్‌ రూ. 5కే 4జీబీ డేటా అంటూ బంపర్‌ ఆఫర్‌తో ముందుకొచ్చింది. అంటే రూ. 5తో రీఛార్జ్‌ చేసుకుంటే 4జీబీ 3జీ లేదా 4జీ డేటాను పొందవచ్చు. ఏడు రోజుల వాలిడిటీతో ఈ ఆఫర్‌ను తీసుకొచ్చింది. అయితే ఈ ఆఫర్‌ 4జీ సిమ్‌ కలిగిన లేదా 4జీ సిమ్‌కు అప్‌గ్రేడ్‌ అయిన ఎంపిక చేసిన ఎయిర్‌టెల్‌ ప్రీపెయిడు వినియోగ‌ దారులకు మాత్రమే వర్తిస్తుందని ఎయిర్‌టెల్‌ తెలిపింది. అంతేగాక ఏడు రోజుల తర్వాత డేటా మిగిలిపోతే దాన్ని మళ్లీ వేరే ప్లాన్‌కు బదిలీ చేసే సౌకర్యం లేదని పేర్కొంది. దీంతో పాటు రూ.8, రూ. 15, రూ. 40లతో వాయిస్‌ కాలింగ్‌ ఆఫర్లను కూడా ఎయిర్ వినియోగ‌దారుల‌కు అందుబాటులో
ఉంచింది.